oo C. PLINII HIST. NAT. LIB. IX. 



Qiiando primum in usum venerint Romae. 



LJX. Non ferent tamen hanc palmam, spoliabuntur- 

 que etiam luxuriae gloria. Prior id fecerat Romae in 

 unionibus magnae laxationis Clodius tragdi iEsopi f- 

 lius, relictus ab eo in amplis opibns hres, ne triumvi- 

 ratu suo nimis superbiat Antonius, paene histrioni com- 

 paratus, et qnidem nulla sponsione ad hoc producto, 

 quo inagis regium fit : sed ut experiretur in gloria pa- 

 lati , quid saprent margaritae : atque ut mire placuere, 

 ne solus hoc sciret , singulos uniones convivis quoque 

 absorbendos ddit. Romae in promiscuum ac frequentem 

 usum venisse, Alexandria in ditionem redacta : primum 

 autem cpisse circa Sullana tempora minutas et viles, 

 Fenestella tradit, manifesto errore, quum iElius Stilo 

 Jugurthino bello unionum nomen impositum maxime 

 grandibus margaritis prodat. 



Muricum naturae , et purpurarum. 



LX. Et hoc tamen seternae prope possessionis est : se- 

 quitur heredem, in mancipatum venit, ut praedium ali- 

 quod. Conchylia et purpuras omnis hora atterit, quibus 

 eadem mater luxuria paria paene etiam margaritis pretia 

 fecit. 



